Shift

Shift eli vaihtonäppäin on näppäimistössä esiintyvä näppäin. Näppäimen pääasiallinen käyttötarkoitus on suuraakkosten kirjoittaminen. Tyypillisessä QWERTY-näppäimistössä myös jotkin erikoismerkit kuten kysymysmerkki ja huutomerkki vaativat shift-näppäimen painamista. Shift-näppäimiä oli jo kirjoituskoneissa, ja ensimmäisen kerran se esiintyi Remingtonin no. 2 -kirjoituskoneessa vuonna 1878. Aiemmassa no. 1 -mallissa oli vain suuraakkosia.

Monissa käyttöjärjestelmissä, pois lukien OS X, Caps Lock -näppäimen painamisen jälkeen shift-näppäimellä voi kirjoittaa pienaakkosia.

Näppäimistömerkki shift-näppäimelle on ylöspäin osoittava valkoinen nuoli (⇧). Symboli määritettiin ISO/IEC 9995 -standardissa. Ylöspäin osoittavaa nuolta käytetään useissa näppäimistöissä korvaamaan sana ”shift” etenkin Yhdysvaltojen ulkopuolella ja Applen valmistamissa tietokoneissa. Joskus näppäimistöissä käytetään yhdistelmää symbolista ja ”shift”-sanasta tai sen käännöksestä.

 Shift-näppäinyhdistelmiä Windowsissa 
 Näppäinyhdistelmä Toiminto Ctrl + Shift + Esc  Avaa prosessienhallinnan. Shift + uudelleenkäynnistys  Käynnistää Windows 95-, 98- ja Me-versioissa vain Windowsin uudelleen eikä koko järjestelmää. Shift + optisen levyn asettaminen asemaan  Estää levyllä olevan ohjelman automaattisen käynnistymisen (). Shift + sulje  Sulkee Windows Explorerissa kansion ja sitä ylemmät kansiot. Shift + Delete  Ohittaa roskakorin ja poistaa kohteet pysyvästi. Shift + Tab  Keskittää edelliseen keskitettävään kohteeseen useissa ohjelmissa. Shift-näppäimen painaminen viisi kertaa  Käynnistää tai lopettaa ”alas jäävät näppäimet” -ominaisuuden (). oikeanpuoleisen Shift-näppäimen yhtäjaksoinen painaminen kahdeksan sekunnin ajan  Käynnistää tai lopettaa näppäimien toiston suodatuksen (). kummankin Shift-näppäimen samanaikainen painaminen  Lopettaa ”alas jäävät näppäimet” -ominaisuuden (). vasen Alt + vasen Shift + Num Lock  Käynnistää tai lopettaa hiiren osoittimen siirtämisen näppäimillä (). vasen Alt + vasen Shift + Print Screen  Aktivoi tai lopettaa korkean kontrastin. Windows + Shift + Tab  Korostaa edellisen ohjelman alapalkissa niin kauan kuin Alt on painettuna. Ohjelmien läpi voi selata painamalla Shift + Tab. Alt-näppäimen päästäminen avaa kyseisen ohjelman. Ctrl + Shift + Tab  Avaa edellisen välilehden välilehtiä tukevissa ohjelmissa.

Luokka:Tietokoneen näppäimet